Τραμ Καρλοβασίου

Το τραμ Καρλοβασίουhttp://www.osydrivers.com/2014/10/blog-post_3.html#/σελίδα/1 ήταν ένα από τα παλιά δίκτυα τραμ & λειτούργησε από το 1905 μέχρι το 1939 στο Καρλόβασι της Σάμου. Από την αρχή ως το τέλος ήταν ιππήλατο & είχε τρεις γραμμές. Η μία ένωνε τρεις οικισμούςhttp://tramvageris.blogspot.co.ke/2011/05/t-k-1905-1939.html παρ.3 στο Καρλόβασι & ήταν επιβατική, ενώ οι άλλες ήταν εμπορικές & εξυπηρετούσαν βυρσοδεψεία, καπνεργοστάσια, οινοποιεία κλπhttp://tramvageris.blogspot.co.ke/2011/05/t-k-1905-1939.html παρ.2.

Οι εργασίες κατασκευής της γραμμής του τραμ άρχισαν στα τέλη Ιουνίου του 1905 και τελείωσαν σε χρόνο ρεκόρ, αφού τα εγκαίνια της λειτουργίας του έγιναν την 25η Σεπτεμβρίου 1905http://sidirodromikanea.blogspot.co.ke/2016/03/blog-post_401.htmlσε μια μεγαλόπρεπη τελετή στο Νέο Καρλόβασι. Η βασική γραμμή είχε μήκος 3.300 μέτρα, ενώ υπήρχαν και δύο διακλαδώσεις, για εμπορικές μεταφορές, μήκους 750 και 250 μέτρων.http://tramvageris.blogspot.co.ke/2011/05/t-k-1905-1939.html παρ.4

Για τις μεταφορές χρησιμοποιήθηκαν πέντε επιβατικά βαγόνια (2 χειμερινά, 3 καλοκαιρινά) κατασκευασμένα στη Σμύρνη και τουλάχιστον ένα βαγόνι-πλατφόρμα για τα εμπορεύματα. Για την έλξη των επιβατικών τραμ χρησιμοποιούνταν δύο άλογα. Το βαγόνι-πλατφόρμα έσερνε πάντοτε ένα άλογο. Ο συνολικός αριθμός των αλόγων που χρησιμοποιούνταν ήταν γύρω στα 10 με 15.

Η εμφάνιση λεωφορείων και φορτηγών και η αδυναμία συντήρησης του τροχαίου υλικού και των γραμμών, οδήγησαν στο τέλος της λειτουργίας του στα τέλη Οκτωβρίου του 1939.

 Παραπομπές 

Πηγές
Τροχιόδρομος Καρλοβασίων Σάμου, 1905-1939, N. Κόγια, Δήμος Καρλοβασίων 2000
http://www.osydrivers.com/2014/10/blog-post_3.html#/σελίδα/1

Κατηγορία:Τραμ στην Ελλάδα
Κατηγορία:Ιστορία της Σάμου